Helsingin yliopiston ylioppilaskunta

Yhteiskunnallisen vaikuttamisen valiokunnan (YHVA) kokous 1/2016

*19.2.2016 klo 18.00*

*Kokoushuone Sparre, Uusi ylioppilastalo, 2.krs, Mannerheimintie 5 A*

Läsnä: Tiia Sorsa (pj), Tuomas Kaivola (sihteeri), Silja Piironen, Laura Niemenkari, Sofia Santapukki, Tia Nyqvist, Timo Kalliokoski, Jetro Valtonen, Timo Jääskeläinen, Olli-Pekka Toivanen, Eira Linko, Janne Peuhkuri, Matias Koponen, Crista Juola, Oskar Lindman.

**1. Kokouksen avaus**

Puheenjohtaja Sorsa avasi kokouksen ajassa 18.10.

**2. Kokouksen sihteerin ja pöytäkirjan tarkastajien valinta**Sihteeriksi valittiin Tuomas Kaivola.

Pöytäkirjan tarkastajiksi valittiin Olli-Pekka Toivanen ja Timo Kalliokoski.

(Koponen saapui 18.11).

**3. Esityslistan hyväksyminen**Kohtaa 4 (edellisen kokouksen pöytäkirjan tarkastaminen) ei käsitellä, koska pöytäkirja oli jo tarkastettu.

Hyväksyttiin esityslista.

**5. Ilmoitusasiat**Sihteeri Kaivola ilmoitti tehneensä valiokunnalle Google-tilin. Tilin avulla luodaan valiokunnalle julkinen kalenteri, johon on tarkoitus merkitä YHVAn kokoukset ja tapahtumat sekä YHVAn toimintaan liittyviä muita tapahtumia. Keskusteltiin, että kalenterin tapahtumakuvauksiin voisi laittaa linkin Facebook-tapahtumaan ja järjestäjän puhelinnumeron, muttei muita henkilötietoja kalenterin julkisuuden takia.

Jääskeläinen esittäytyi ja kertoi, että 9.3. on opintotukimielenosoitus.

Jääskeläinen kertoi, että HYYn yhdenvertaisuuspaperia ollaan päivittämässä. Työtä varten ollaan perustamassa avoin ryhmä, johon kuka tahansa saa liittyä. Ryhmästä tulee myöhemmin tarkempaa tietoa.

Pj. Sorsa totesi, että tammikuussa pidettiin vain epävirallinen kokous, jossa vanhat ja uudet toimijat keskustelivat käytännön asioista.

Pj. Sorsa ilmoitti, että on mukana HYYn ja YTHS:n terveyden edistämishankkeessa. Pj. Sorsa toivotti kaikki tervetulleiksi mukaan toimintaan.

Pidettiin esittelykierros kokouksessa läsnä olevien kesken.

Pj. Sorsa kertoi, että meneillään on hanke demokratian parantamisesta digitalisaation keinoin. Todettiin, että hankkeesta voisi pyytää puhujaa YHVAn kokoukseen.

**6. Sihteeri-tiedottajan valinta**Tiedottaja-sihteerin paikkaa ei täytetty järjestäytymiskokouksessa 10.12.2015, joten paikka laitettiin uudelleen hakuun. Paikkaa haki Kaivola.

Valittiin sihteeri-tiedottajaksi Kaivola.

**7. Vuoden 2016 ohjelman aikataulu ja suunnittelu
7.1. Budjetin ja toimintasuunnitelman esittely**Jääskeläinen ilmoitti, että HYYn hallitus on hyväksynyt valiokunnan budjetin.

(Kaivola poistui 18.29)

(Kaivola palasi 18.30)

(Juola saapui 18.30)

(Lindman saapui 18.31)

Pj. Sorsa esitteli valiokunnan toimintasuunnitelman. YHVAn kokoukset pidettään kerran kuussa, pois lukien kesä- ja heinäkuu. Kokouksiin kutsutaan puhujia kertomaan yhteiskunnallisesta vaikuttamisesta. Vuoden aikana järjestetään tapahtumia, kuten kesäkuun Pride-illallinen. Syksyllä YHVA osallistuu avajaiskarnevaaleihin ja fuksiseikkailuun.

Keskusteltiin, että olisi mielekkäämpää pitää usean osallistujan keskustelutilaisuuksia tietyllä teemalla kuin yhden hengen esitelmiä.

Varapj. Kalliokoski esitteli haalarimerkkitilauksen etenemistä. Todettiin, että merkin hinta riippuu merkin koosta ja tilattavien merkkien määrästä. Päätettiin käsitellä asiaa tarkemmin kohdassa 7.2.

Pj. Sorsa esitteli valiokunnan tämän vuoden budjetin.

**7.2. Tulevien tapahtumien ja kokouksien ideointi ja suunnittelu**Keskusteltiin haalarimerkeistä. Viime vuonna pidettiin YHVAn logokilpailu, ja logosta tehdään nyt haalarimerkki. Haalarimerkkejä annetaan YHVAn toimintaan aktiivisesti osallistuville.

Keskusteltiin merkkien määrästä ja määräalennuksista. Todettiin, että haalarimerkkeihin on varattu budjetissa 100e, mutta pientä joustoa voi löytyä.

Merkin reunaväriksi päätettiin vaaleanpunainen.

Varapj. Kalliokoski jatkaa selvitystyötä.

Keskusteltiin YHVAn Facebook-kampanjasta ja näkyvyydestä.

Todettiin, että haalarimerkit ovat yksi keino lisätä näkyvyyttä.

Todettiin, että Facebook-sivua olisi hyvä päivittää kerran viikossa.

(Matias Koponen poistui 18.47)

Keskusteltiin YHVAn blogin perustamisesta. Todettiin, että blogi lisäisi vaikuttavuutta ja voisi tuoda uusia jäseniä mukaan toimintaan.

Päätettiin, että sihteeri-tiedottaja Kaivola lähtee vetämään selvitystyötä ja mukana ideoimassa ovat pj. Sorsa ja varapj. Kalliokoski.

Päätettiin pitää suunnittelukokous, josta sihteeri-tiedottaja Kaivola ilmoittaa tarkemmin YHVAn sähköpostilistalla.

Linko kertoi maantieteen opiskelijoiden KOOMA 2016 -tapahtumasta.

Tämän vuoden teemana on yhteiskunnallinen vaikuttaminen, ja YHVAn toivotaan pitävän ständiä minimessuilla. Messutapahtuma on 1.4. n. klo 12.30–14.00 Kumpulassa.

Kiitettiin kutsusta ja päätettiin osallistua tapahtumaan. Niemenkari, Kaivola ja Toivanen ilmoittautuivat vapaaehtoisiksi pitämään ständiä.

Päätettiin pitää suunnittelukokous, josta sihteeri-tiedottaja Kaivola ilmoittaa tarkemmin YHVAn sähköpostilistalla. Palaveri pidetään noin viikkoa ennen tapahtumaa.

Keskusteltiin HYYn suunnitelmista brändätä valiokuntia. Todettiin, että valiokuntien näkyminen aktiivisesti eri kampuksilla on tärkeää. Todettiin, että osallistuminen KOOMA 2016 -tapahtumaan edistää tätä tavoitetta.

(Linko lähti 19.10)

(Lindman poistui 19.10)

Keskusteltiin 9.3. järjestettävästä koulutusleikkausten vastaisesta mielenosoituksesta: HYYn puolelta on toivottu mahdollisimman laajaa osallistumista YHVAsta.

Olli-Pekka Toivanen ilmoittautui vapaaehtoiseksi osallistumaan mielenosoituksen suunnittelutyöhön.

Toivottiin, että YHVAn jäsenet levittävät sanaa mielenosoituksesta. Toivottiin, että mahdollisimman moni YHVAn jäsen osallistuu mielenosoitukseen.

Todettiin, että YHVA voisi selvittää yhteistyötä asiassa KoPo-valiokunnan kanssa.

(Lindman palasi 19.19)

Varapj. Niemenkari kertoi Pride-illallisten suunnittelusta. Tähän mennessä on saatu vain vähän vastauksia mahdollisilta yhteistyökumppaneilta. GAYY voisi olla mukana mainostamassa ja osallistumassa käytännön järjestelyihin, mutta he eivät pysty osallistumaan rahallisesti. Todettiin, että kaikki apu on tervetullutta.

Keskusteltiin uusista yhteistyökumppaneista.

Varapj. Niemenkari totesi, että GAYY järjestää pe 18.3. sateenkaarisitsit, jonne YHVAn jäsenet on kutsuttu. Samalla voisi ideoida yhdessä Pride-illallisia. Pj. Sorsa sanoi voivansa osallistua sitseille. Todettiin, että voitaisiin mainostaa GAYY:n kanssa tapahtumia ristiin.

Sorsa, Kalliokoski, Kaivola ja Toivanen ilmoittautuivat vapaaehtoisiksi auttamaan varapj. Niemenkaria Pride-illallisten käytännön järjestelyissä.

Päätettiin pitää suunnittelukokous myöhemmin.

Varapj. Niemenkari ehdotti tapahtumaan perheellisille opiskelijoille.

Juola totesi, että Helsingin YK-nuoret saattavat järjestää tapahtuman vastaanottokeskusten asukkaiden kanssa, esimerkiksi urheilupäivän, jonne kaikki ovat tervetulleita.

Juola esitteli Helsingin YK-nuorten toimintaa.

YK-nuorten puolelta on kiinnostusta yhteistyöhön esimerkiksi tapahtumien järjestämisessä ja puhujien osalta.

Todettiin, että YK-nuorista voitaisiin tulla puhumaan YHVAn maaliskuun kokoukseen.

Sovittiin, että pj. Sorsa menee 25.2. järjestettävään Helsingin YK-nuorten kokoukseen keskustelemaan yhteistyöstä.

Päätettiin että huhtikuun kokouksen puhujista keskustellaan maaliskuun kokouksessa.

**8. Muut esille tulevat asiat**Lindman esitti kutsun KoPo-valiokunnan kokoukseen ti 23.2. klo 18 Rydmanissa.

**9. Seuraavan kokouksen sopiminen**Seuraava kokous pidetään 15.3. klo 16:00 Sparressa.

**10. Kokouksen päättäminen**

Puheenjohtaja Sorsa päätti kokouksen ajassa 19.44.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tiia Sorsa, puheenjohtaja Tuomas Kaivola, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Olli-Pekka Toivanen, pöytäkirjantarkastaja Timo Kalliokoski, pöytäkirjantarkastaja